Държавен вестник, бр. 63, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  63
(6) Цената, определена по ал. 5, е базисна 
цена на земята. 
Раздел II
Оценка на насаждението
Чл. 8. (1) Оценката на насаждението може 
да се изготви чрез преки изчисления или 
по опростен начин чрез парични таблици. 
(2) Оценка на насаждението чрез парични 
таблици не се допуска при изчисляването 
на цените и обезщетенията по чл. 24 – 28.
(3) Оценката на насаждението чрез парич-
ни таблици се прилага при площ на имота 
над 50 ха, както и при:
1. оценките по чл. 29 – 30; 
2. издаване на актове за държавна соб-
ственост; 
3. делба; 
4. уедряване на имоти.
(4) Възложителят определя по какъв начин 
да се извърши оценката на насаждението, 
когато табличният метод е допустим.
Чл. 9. (1) Цената на насаждението е сума 
от стойностите на елементите гора, от които 
се състои насаждението. 
(2) Елемент „гора“ е част от насажде-
нието, максимално еднородна по своите 
таксационни показатели.
(3) За целите на оценката разновъзрастни-
те насаждения се разделят на три елемента 
гора: І, ІІ и ІІІ клас на дебелина. 
(4) Стойността на елемента гора е равна 
на стойността на просто насаждение със 
същите параметри и с площ, равна на пар-
циалната площ на елемента.
Чл. 10. (1) Стойност на дървесината на 
корен в сегашна възраст е стойността на 
насаждението в деня на оценката, изчисле-
на въз основа на дохода, който може да се 
получи, ако дървесината от насаждението 
се добие при средни добивни разходи и се 
продаде по средна пазарна цена.
(2) Очакваема стойност на насаждени-
ето е стойността на насаждението в деня 
на оценката, изчислена на база бъдещи 
(очакваеми) доходи от това насаждение в 
турнусна възраст.
(3) Стойността на насаждение, което е 
достигнало или надминало турнусна възраст, 
е равна на стойността на дървесината на 
корен в сегашна възраст. 
(4) Когато насаждението не е достигнало 
турнусна възраст, се изчислява очакваема 
стойност и стойност на дървесината на 
корен в сегашна възраст. За стойност на 
насаждението се приема по-голямото от 
тези две числа.
(5) Стойността, определена по ал. 3 и 4, 
е цена на насаждението.
Чл. 11. (1) Цената на надлесните и отделно 
стоящите горски дървета се определя чрез 
цените по категории дървесина съгласно 
приложение № 4 или по парични таблици за 
единични дървета съгласно приложение № 19. 
(2) Цената на насаждението в нелесопри-
годните площи е равна на стойността на 
дървесината на корен в сегашна възраст. 
Чл. 12. Стойността на дървесината на 
корен в сегашна възраст се определя, като 
от приходите от продажба се приспаднат 
разходите за сеч, първична обработка и извоз.
Чл. 13. Приходите от продажба на дърве-
сината се получават, като запасът се сорти-
ментира и обемите по категории дървесина 
се умножат по съответните им цени съгласно 
приложение № 4. 
Чл. 14. (1) Турнусът на сеч се определя 
съгласно приложение № 5 според стопанския 
клас за оценяваното насаждение. 
(2) В горските територии със специални 
полезни функции, в които се предвижда 
удължаване на възобновителния период, 
турнусът на сеч се увеличава с един клас 
на възраст.
(3) За стопански клас „Изборен“ се приема 
условен 120-годишен турнус. 
(4) В случаите по чл. 9, ал. 3 за елемен-
тите гора от І клас на дебелина се приема 
средна възраст 40 г., за елементите гора от 
ІІ клас на дебелина – 80 г., и за елементите 
гора от ІІІ клас на дебелина – 120 г.
Чл. 15. (1) Кубирането и сортиментира-
нето на насажденията се извършва с някои 
от утвърдените от ИАГ програмни продукти 
или разредни обемни и обемно-сортимент-
ни таблици съгласно приложения № 6 и 7 
или таблици за цели насаждения съгласно 
приложение № 8.
(2) Класът на сортиментност на насаж-
дението се определя съгласно приложение 
№ 9. Когато насаждението е в първата по-
ловина на турнусната възраст, условно се 
приема I клас за иглолистните, II клас за 
широколистните високостъблени и ІІІ клас 
за издънковите насаждения. 
(3) Използваните методи за кубиране и 
сортиментиране задължително се посочват 
в доклада за оценка. 
Чл. 16. (1) Средните разходи за сеч и 
първична обработка на дървесината при 
средна трудност на сечището се определят 
по дървесни видове и категория дървесина 
съгласно приложение № 10.
(2) Разходите за сеч и първична обработка 
на дървесината от приложение № 10 се кори-
гират с коефициент, който отчита трудността 
на сечището, съгласно приложение № 11.